



01.06.2020. godine

Poštovana dekanesa Sijerčić-Čolić,

Ispred Nacionalnog centra za državne sudove – Ureda u BiH javljam Vam se sa molbom za podršku projektnih aktivnosti SLP programa. Naime, Vaš fakultet od 2018. g. uspješno provodi projekat „Kliničko obrazovanje za studente prava u Bosni i Hercegovini“ ili SLP („Student Law Practicum“) projekat. Projekat finansira Ured za borbu protiv međunarodne trgovine drogom i provođenje zakona Ministarstva vanjskih poslova SAD (INL).

U trenutnoj fazi projekta, NCSC nastavlja sa analizom programa praktičnog osposobljavanja studenata pravnih fakulteta u BiH koji imaju podršku pravosudne zajednice i učešće praktičara iz pravosuđa, te proširuje tematski okvir ove aktivnosti uključujući i analizu praktičnog osposobljavanja pripravnika u pravosudnim institucijama, udruženjima nosilaca pravosudnih funkcija i advokatskim komorama. Cilj ove aktivnosti, odnosno programa je identifikacija postojećih najboljih praksi i strukturalnih rješenja koja bi dovela do unapređenja praktičnog učenja i osposobljavanja studenata prava (unutar i van pravnih fakulteta) i pravnih pripravnika.

S tim u vezi bi nam za nastavak rada bili potrebni podaci koje bi željeli dobiti od vaših studenata kako bi dobili uvid u izazove sa kojima se susreću tokom i poslije studiranja, a koji se odnose na prakse i pripravnički staž. U prilogu Vam dostavljamo anketu koju smo pripremili i za koju se nadamo da ćete je staviti na raspolaganje vašim studentima, te ih zamoliti da je popune. Podaci dobiveni od anketiranja studenata će se koristiti za informisanje radne grupe koja radi na identifikaciji najboljih praksi za unapređenje praktičnog učenja studenata prava i dipomiranih pravnika. Rado ćemo i sa vama podijeliti rezultate ankete.

Vaši studenti anketi mogu pristupiti putem sljedećeg linka: <https://forms.gle/9XuXnjmdeJP59ViK7> te bi vas ujedno zamolili da isti postavite na vašu web stranicu i zamolite studente četvrte godine i apsolvente da je popune.

Hvala Vam na ukazanom povjerenju i pomoći.

S poštovanjem,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nenad Galić, direktor programa